Downloaded from YTS.MX
Official YIFY movies site: YTS.MX
A DOKUMENTUMFILM FELKAVARÓ KÉPEKET TARTALMAZ HÁBORÚS ÖVEZETEKBŐL
Guatemalából Mexikóba kelünk át a folyón.
Én is átkelek a migránsokkal,
a hondurasi fiatalemberrel együtt.
filmes, újságíró
Azt mondja, nincs pénze. Csak pár centbe kerül
átmenni a folyón csónakkal.
De ő spórolni akar a nagy útra.
Gyalogosan kelünk át, ami nem könnyű.
Gracias.
Képzeljék el, hogy a 16 éves fiú
egyedül hagyta el hazáját...
Hondurasból gyalog akar eljutni az Egyesült Államokba.
Sok veszély leselkedik rád, Anthony.
Ez nem normális dolog, hogy egy gyerek ilyesmire kényszerül.
Nincs sem apukám, sem anyukám.
Tízéves korom óta egyedül vagyok.
Szeretnék eljutni
északra,
hogy új családra leljek.
Ha Isten is úgy akarja.
Anthony, vigyázz magadra, jó? Remélem, még találkozunk.
HÉT ÉVVEL KÉSŐBB
UKRAJNA 2022
Rakétatámadás volt.
Menjünk innen!
- Brent, menjünk! - Oké.
- Tűnjünk el innen! - Rendben.
Brent Renaud Oroszország támadása után tudósítani kezdett az ukrajnai háborúról
Ott katonák vannak.
Nem túl biztató.
Itt volt a bombatámadáskor?
A második emeleten, a másik oldalon.
Három robbanás volt. Minden összedőlt.
Berobbant a bejárati ajtó. Leírhatatlan volt.
Nagyon félünk.
Köszönöm szépen. Őszintén sajnálom.
- Ez volt a háza? - Igen.
De már nincs többé. Semmi nem maradt belőle.
Mi a véleménye erről a háborúról?
Az oroszok így háborúznak.
Hová fog menni ezután?
Nem tudom. Ez kész tragédia.
Átkozott oroszok!
Mármint nem az orosz nép.
Hanem a kormány.
Putyin emberei.
Ez bűncselekmény.
Elnézést!
Nagyon nehéz ezt látni.
Nagyon nehéz.
EGYETLEN FEGYVERE A KAMERÁJA: BRENT RENAUD ÉLETE ÉS HALÁLA
2022. MÁRCIUS 13-ÁN OROSZ KATONÁK TÁMADTAK BRENT RENAUD-RA TUDÓSÍTÁS KÖZBEN
Tíz perccel ezelőtt újságírókra támadtak.
Amerikai újságírókra.
Megölték Brent Renaud-t.
Az ellenség fejbe lőtte.
A sérülteket kórházba szállították.
Ma Kijev közelében lelőtték Brent Renaud újságírót.
Az egyik kollégája megsebesült az előre kitervelt orosz támadás során.
Most kaptuk a hírt, hogy Brent Renaud-t,
az amerikai fotós újságírót tudósítás közben lelőtték Ukrajnában.
Juan Arredondo amerikai fotós szintén megsérült a támadásban.
Brent Renaud-t tragikus módon megölték.
Tisztelettel adózunk munkája és hősies helytállása előtt.
Súlyos csapás érte az újságírói társadalmat.
Ő és öccse, Craig számos dokumentumfilmet készítettek.
Tudott beszélni Craiggel vagy valamelyik hozzátartozójával?
Igen, beszéltem Craiggel, aki most nagy nehézségeket él át,
hiszen haza kell hozatnia Brentet.
BRENT ÖCCSE
Szóval...
egyfolytában ezt ismételgette: „Ránk lőttek, ránk lőttek,
ránk lőttek.” Aztán...
Megkérdeztem: „Hol van Brent?”
Mire ő: „Őt is eltalálták.”
Engem elszállítottak a helyszínről. Ő még ott van.
Megkérdeztem: „Hol érte a lövés?”
„Rajta volt a golyóálló mellény?” Azt mondta: „Igen.”
Mire én: „A mellényt érte a lövés, vagy az arcát?”
Juan kivárt egy kicsit, nem válaszolt. Tudtam, hogy Brent meghalt.
Mikrofonpróba.
duPont-Columbia-díjátadó 2011-es felvétel
A nevem Brent Renaud. Ő az öcsém, Craig.
Szeretnénk bemutatkozni önöknek.
Arkansasban nőttünk fel, és gyerekkorunkban sokat voltunk egyedül.
Édesapám utazó ügynök volt.
Övcsatokat, tubákot és NASCAR-ajándéktárgyakat
adott el déli autós pihenők tulajainak.
Anyukám folyton tanult vagy dolgozott.
Szerettem horgászni, motorozni meg légpuskával lövöldözni,
tipikus déli, fiús dolgokat.
De egyáltalán nem voltam tipikus.
Autista voltam, de sajnos a környezetemben lévő felnőttek
nem hallottak ilyesmiről.
Így nem meglepő, hogy az öcsémen kívül nem barátkoztam senkivel.
Úgy emlékszem, tízéves korom óta fényképész szerettem volna lenni,
amikor édesapám nekem adta az 1974-es Minoltáját.
Tetszett a fekete-ezüst design.
Pont olyan volt, mint a filmekben használt gépek.
UKRAJNA 2022
Olyan gyorsan véget ér egy ember élete.
Itt érte a lövés, a nyakánál.
Miért csinálja ezt?
Tudom, hogy Brent is ezt tenné.
Brent mindig fontosnak tartotta, hogy mutassunk meg mindent a maga valóságában,
hogy mit tesz az erőszak és a háború az emberekkel.
Ő is azt akarná, hogy megmutassam mindezt.
A bátyám, Brent két évvel volt idősebb nálam.
Emlékszem, gyerekkorunkban mindenhová követtem őt.
Mindig felnéztem rá.
Amikor azt mondta, dokumentumfilmes akar lenni,
ott akartam lenni mellette.
A következő 20 év során követtem a bátyámat
a világ legveszélyesebb helyeire.
Négy arkansasi katonát megöltek Irakban.
Itt vannak velünk a Renaud fivérek, azaz Craig és Brent Renaud,
arkansasi filmesek, akik az Arkansasi Nemzeti Gárdával
részt vettek az iraki háborúban.
Az ott betalált.
Körülzárnak minket.
Brent a világban zajló háborús események frontvonaláról tudósított,
de mindig is az emberek érdekelték, akik belesodródtak az eseményekbe.
IRAK 2003
Ilyen volt, amikor megszületett, Édes, kicsi babám!
A legnehezebb dolog egy anya számára elveszíteni a gyermekét.
Ez így igaz. Igen. Aludni sem tudok.
Folyton a fényképét nézem. Érti?
Megmutatom a nadrágját.
Ez a szára.
Mekkora lyukat ütött rajta a bomba!
Azt mondták: „A civileknek nem lesz bántódásuk.”
Nézzék, mennyi vér van rajta!
Nézzék meg!
Gyertek ide! Ez a tiétek.
Mindenki kap egy fogkefét.
Megmutatom, hogyan kell használni.
Mossátok meg felül!
A nevem Karen Joanna. Tizenöt éves vagyok.
Mondd el nekünk, hol vagyunk, mit látunk!
A teherautók kiborítják a szemetet, és mi szétválogatjuk, pénzt keresünk vele.
Jársz iskolába?
- Nem. - Nem.
Egy, a környéken rejtőzködő családot szeretnénk meglátogatni.
Azért rejtőzködnek, mert az anya
emberrablással vádolta a 18. utcai bandát, és pár bandatagot lecsuktak ezért.
A banda fenyegetőzik, hogy megölnek mindenkit.
Most odamegyünk, és beszélünk velük.
- Eltenné a kamerát? - Rendben.
Hola!
- Hány éves vagy? - Tizenhat.
Én tizenöt.
Az Egyesült Államokba akartok menni?
Ezt szeretnétek csinálni?
Igen, mert a banda elrabolta anyát,
és el is adták őt.
A rendőrök mentették ki
a banda kezei közül.
Azt ígérték, minket is megvédenek,
de nem segítenek.
Sok hozzátok hasonló gyerek van az Államokban.
Hasonló történeteket mesélnek ők is.
Azt mondják, félnek visszajönni, mert veszélyes,
a bandák végezhetnek velük.
Vannak, akik nem hisznek nekik Amerikában.
A banda elől bujkáltok?
- Féltek, veszélyben van az életetek? - Igen.
- Mi lesz, ha megtalálnak? - Megölnek minket.
A férfit lelőtték, miközben vezetett, és nekiment a másik kocsinak.
Brent nagyon komoly volt és csendes,
nem az a fajta ember volt, aki beszámolt volna az élményeiről,
mondjuk arról, hogy letartóztatták Szomáliában, és megverték az őrök.
Brent csak a kutyája, Chai társaságában érezte magát jól.
BRENT HANGJA
Chai társaságában sokat utazgattunk már kölyökkorától kezdve.
Az autizmus ténye keveset árul el a személyiségről.
Halálosan nyugodt maradok egy háborús övezetben,
de egy brooklyni koktélparti éveken át rettegéssel töltött el.
Chai a legjobb barátom és a terápiás társam.
Gyere, kiskutyám! Gyere!
Ügyes vagy! Jó kis kutya vagy!
Nehéz elképzelni szörnyűbbet, mint az a földrengés,
amely Haitit rázta meg január 12-én.
Ha földrengés előtt megkérdezték volna,
lehetett volna-e szörnyűbb, mint ami Haitiben történt,
azt mondtam volna, kizárt dolog.
A legtöbb ember az utcán él...
ENSZ-rendőr
...mert szeretnének életben maradni.
- Segítsenek! - Kérem, álljanak meg!
Nincs víz.
Sokan meghaltak. Éhezünk, és nincs víz.
Egyszerre csak egyvalaki beszéljen!
Segítségre van szükségünk, de senki sem jött.
Összedőlt az elnöki palota. Nincs kormány.
Lassan érkezik a segítség. Nem lesz könnyű.
- Mi történt? - Eltalálta egy betontégla.
Az ilyen súlyos sérüléssel
kórházba kell menni. Ott vannak orvosok.
Kaptál valamit?
Nem, nagy volt a lökdösődés. Nem jutott semmi.
A földrengéskor együtt voltam az édesanyjukkal,
leszakadt a mennyezet, és ő meghalt.
Az apjuk is meghalt.
Amíg anyukám élt, boldog voltam, de most semmim sincs.
Sírnak a szüleik után.
Azért is sírnak, mert éhesek,
de nem tudok enni adni nekik.
Brent Renaud dokumentumfilmes és újságíró életét vesztette
az ukrán háború frontvonalában.
Tisztelettel adóznak a díjnyertes filmes előtt.
Juan Arredondo fotóriporterrel együtt tudósítottak az eseményekről,
utóbbi épphogy túlélte a támadást.
Nagyon örülök, hogy életben vagy. Nagyon örülök.
- Annyira sajnálom! - Semmi baj.
- Nem tudom kiverni a fejemből. - Semmi baj, hidd el!
Aludni sem tudok.
Még ott van a vére az ujjamon, mert próbáltam elállítani a vérzést.
Tudom, de semmit sem tehettél.
Még hallom, ahogy süvítenek a golyók. És...
Azt gondoltam: „Itt fogok meghalni.”
Megérintettem Brentet, próbáltam élesztgetni...
Amikor magamhoz tértem, láttam...
Láttam, hogy dől a vér a nyakából, rászorítottam az ujjam,
még hallottam, hogy motyog valamit,
és mondtam a sofőrnek, hogy menjen.
- Siessen! - Igen.
És... igen.
Egyszerűen nem megy ki a fejemből.
- Annyira sajnálom! - Ne mondd ezt!
Minden rendben. Én már elfogadtam a tényt.
- Hiányzik a barátom. - Nekem is, nagyon.
Nagyon.
SZOMÁLIA 2017
Biztonsági okokból ne tartózkodjanak 20 percnél tovább
egy helyen!
Malik, mi történt? Írja le, kérem!
terrorelhárítási szakértő
Leírhatatlan a pusztítás.
Olyan horderejű támadás történt,
amely példátlan.
Ez a legnagyobb pokolgépes robbantás
Szomália történetében.
Itt vannak a holttestek, az áldozatok maradványai.
Leszakadt a karja a robbantás során.
Mire emlékszik a történtekből?
Úgy kezdődött,
hogy az a kocsi, amelyikben a pokolgép volt
belehajtott egy másik autóba.
Látta a robbanást?
Azt mondja, igen.
Minden lángolt.
Pokoli hőség volt.
Imádkozunk azért,
hogy hamar meggyógyuljon.
Ott egy gyerek.
Eltalálta egy repesz?
Súlyosan megsebesült a repeszektől...
Hány éves?
Hatéves.
Annyi, mint a lányom.
Szörnyetegek.
Milyen bűnt követett el ő?
Semmit nem tett.
Miért bántanak egy ilyen kis hercegnőt?
Szabad filmezni?
Jöjjön közelebb!
Beszélhetek önnel?
Hogy hívják magát?
Brentnek.
- Brent. - Igen.
- Kérdezhetek valamit? - Csak bátran.
Akkor elmondom. Maga egy végtelenül becsületes és tisztességes ember...
Látni, ahogy a kamerát tartja a kezében.
Nem csak úgy fogja, hanem szívét-lelkét beleadja.
Így igaz.
Ez sokat jelent nekünk, haver. Érti?
Megváltoztatjuk ezt a világot, haver.
Maga meg én megváltjuk a világot, ha akarjuk.
- Igen. - Úgy van.
Végre átlépjük az ukrán-lengyel határt.
A bátyám az előttünk lévő furgonban van.
Végre kikerültünk a háborús övezetből, és hazavihetjük őt.
„TISZTELET A HŐSÖKNEK”
Tisztelettel felhívnám a figyelmet a következőre.
A gép Brent Renaud földi maradványait
viszi utolsó útjára az otthonába, Arkansasba.
Brent Ukrajnában vesztette életét.
Minket ért a megtiszteltetés, hogy hazaszállítsuk. Öccse kíséri el az útra.
Tisztelgünk előtte. Köszönjük!
BRENT ÉDESANYJA ÉS TESTVÉRE
A nevem Jon Alpert. Fogadják őszinte részvétemet!
Brent fiatalkorában felkeresett engem és a feleségemet, Keikót.
Volt egy kis tévéstúdiónk New Yorkban.
Brent operatőr szeretett volna lenni, meg akarta tanulni a szakmát,
és ma tisztelettel adózunk előtte azért, amit elért benne.
Együtt voltunk Irakban és Afganisztánban,
és Brent haditudósítóként az életét kockáztatta a háborús zónákban,
hogy megmutassa a háború igazi arcát.
Ekkora kráter keletkezett az amerikai bombatámadás következtében.
Itt köröztek a helikopterek.
A pilóták látták, hogy nők és gyerekek is vannak.
Nőkre és gyerekekre nyitottak tüzet.
Megmutatja, hogy próbálták a nők elvonszolni magukat, miután megsérültek.
Vércsíkot húztak maguk után.
A gyerekek ott haldokoltak mellettük.
A nők és a gyerekek
futottak az életükért, miközben záporoztak a golyók.
Itt nincsenek terroristák, csak békés polgárok.
Itt állt a házam.
Megölték a gyerekeimet.
Egy gyerekem maradt életben.
Csak ő.
Most mit tegyek?
Uram, elmondaná, mi történt a gyerekkel?
A koalíciós erők bombázták a környéket,
és ez a fiú pont ott volt,
amputálni kellett a lábát.
Minden jót kívánunk neki! Reméljük, hamarosan felépül.
Az amerikai bombák megölték a családomat.
Az egyiket fejen találta,
a fiam péniszét meg amputálni kellett.
Puszta kézzel,
egyetlen fegyvere a kamerája volt, és így kockáztatta életét
a világ legveszélyesebb helyein, önökért, értünk, Amerikáért.
Üdvözlöm önöket!
A nevem Derek Brown.
Nem írtam beszédet.
Mondtam Craignek, hogy a szívemből fogok szólni.
Chicago nyugati városrészében nőttem fel. Veszélyes környék volt.
Először Craiggel találkoztam, ő mutatott be a testvérének, Brentnek.
Úgy emlékszem, mintha ma lett volna.
Alacsony, vézna kis ember volt, akár egy kis galamb,
de belépett a helyiségbe, és a jelenléte elefántéhoz volt hasonló.
Az elmúlt évtizedben több embert lőttek le Chicagóban,
mint ahány amerikai katona halt meg Irakban vagy Afganisztánban.
A legtöbb áldozat tinédzser volt.
Hány holttest van?
Csak egy. Belegyömöszölték egy kukába.
Jamarion háztömbjében öt embert lőttek le.
Egy háztömbben?
Egyetlen háztömbben, az elmúlt hónapok során.
Ezek a gyerekek, akiknek most segítek, úgy nőnének fel, hogy gyűlölik egymást,
ha nem szedném össze őket, és nem segítenék nekik.
Egy, kettő, három!
Ha rámutatok valakire, az hangosan mondja a nevét!
A nevem Demarus Johnson.
- David Johnson. - Darin Carter.
Derek Carter.
Azért kell hangosan kimondani, hogy mások is meghallják.
Mert ti mind vagytok valakik. Egyéniségek vagytok.
Egy nap megválthatjátok a világot.
Ott, ahonnan én jövök...
mindig azt éreztem, és mindenki más is a közösségemben,
hogy senki sem törődik velünk.
De találkoztunk egy ilyen nagyszerű emberrel...
aki reményt adott.
Köszönöm, Brent!
Brenttel és Craiggel
19 évvel ezelőtt találkoztam az arkansasi Clarksville-ben,
amikor az egységet
egy évre az iraki Bagdadba helyezték át szolgálattételre.
Brent végtelenül önzetlen volt.
A munkája és az élete mély nyomott hagyott sok millió emberben.
Nem csak haditudósítók voltak, katonák is voltak.
Irakba rendeltek minket.
Legyenek udvariasak és profik, és ha kell, használják a fegyverüket!
IRAK 2005
Jármű közeledik, villog a reflektora.
Az iraki rendőrség autója.
- Maradj rajtuk, Jones! - Tartsd a távolságot!
Lassíts, tompított fényszóró!
A rohadt életbe! Támadás jobbról!
Basszus!
- Gránátvető! - Gránátvető volt!
- Tovább! - Tölts újra!
Tölts újra! Jones, mögötted!
Fedezzetek! Kitörök!
Tűz!
Egy másik pokolgép! Tűnjünk innen!
Vigyázz! Kész! Tűz!
Ez az egyik legnehezebb feladat.
Még sosem kellett megtennem, de ezt is meg kell tennünk.
Emlékezzünk Lyle-ra, arra, ki volt ő, és hogy miért halt meg.
Minket védelmezett. Köszönjük, Lyle!
Komolyan gondolom, amit most mondok.
Brent többet tett az 50 éve alatt az emberiségért,
mint amennyit mi 50-szer ennyi idő alatt tehetnénk.
Nyugodj békében! Béke legyen mindannyiunkkal!
BRENT RENAUD ÉS MEGANNYI ÚJSÁGÍRÓ EMLÉKÉRE,
AKIK AZ ÉLETÜKET ADTÁK A BÉKÉÉRT ÉS IGAZSÁGÉRT
A HÁBORÚ AZ HÁBORÚ
A katonák újságírókra támadnak,
olyanokra, mint Brent Renaud.
Éljenek a hősök,
akik az életüket áldozták.
BRENT HALÁLA ÓTA TÖBB MINT SZÁZ ÚJSÁGÍRÓT ÖLNEK MEG MINDEN ÉVBEN
AZ ÚJSÁGÍRÁS A VILÁG EGYIK LEGVESZÉLYESEBB FOGLALKOZÁSÁVÁ VÁLT
A feliratot fordította: Julia Hegyi